Εως τώρα, στις πολυσυζητημένες άδειες που έπαιρνε ο Δημήτρης Κουφοντίνας από τη φυλακή, είτε από τον Κορυδαλλό είτε, τώρα, από τις Αγροτικές Φυλακές Βόλου, συνήθιζε να μένει στο σπίτι του στο Βαρνάβα. Αυτή τη φορά όμως, στην έκτη κατά σειρά άδεια που πήρε για να περάσει με την οικογένειά του τις γιορτές, ο αρχιεκτελεστής της 17Ν εμφανίζεται να έχει κατεβεί στο κέντρο της Αθήνας!

Αυτό προκύπτει τουλάχιστον από την αποκλειστική φωτογραφία που δημοσίευσε το απόγευμα της Τετάρτης το iefimerida.gr.

Ο Κουφοντίνας μαζί με τον γιο του Εκτορα και συνοδεία 4-5 ατόμων, έκανε βόλτα μετά τις 16:30 και ο φωτογραφικός φακός τον συνέλαβε στη διασταύρωση των οδών Σόλωνος και Ασκληπιού.

Το ρεπορτάζ αναφέρει ότι στην θέα του Κουφοντίνα έμειναν έκπληκτοι δεκάδες πολίτες που τον είδαν να κάνει αμέριμνος την βόλτα του.

Πάντως πάλι καλά που ο Κουφοντίνας ήταν με τα πόδια. Με το αυτοκίνητο και έτσι όπως ήταν άδειοι οι δρόμοι λόγω της αργίας ήθελε δυο τρία λεπτά να βρεθεί στη διασταύρωση Καραγεώργη Σερβίας και Βουλής όπου το 1992 σκότωσε τον Θάνο Αξαρλιάν. Με τα πόδια είναι καμιά 700αριά μέτρα αλλά θα ήθελε ένα τέταρτο της ώρας. Λιγότερο μάλλον θα χρειαζόταν για να βρεθεί στα σημεία όπου δολοφονήθηκαν ο Μπακογιάννης και ο Βρανόπουλος,

Σημειώνεται ότι σε αυτή του την άδεια (που την έλαβε την 28η Δεκεμβρίου), ο καταδικασθείς 11 φορές σε ισόβια Κουφοντίνας έχει δικαίωμα να κινηθεί σε όλο τον νομό Αττικής.

Από τον Νοέμβριο του 2017 έχει λάβει τέσσερις 48ωρες άδειες και δύο των έξι ημερών.